CELEX: 62019TB0319
Language: bg
Date: 2019-12-10 00:00:00
Title: Дело T-319/19: Определение на Общия съд от 10 декември 2019 г. — Gollnisch/Парламент (Жалба за отмяна — Институционално право — Правилник за изплащане на разноски и надбавки на членовете на Европейския парламент — Изменение на допълнителната доброволна пенсионноосигурителна схема — Подзаконов нормативен акт — Срок за обжалване — Просрочие — Акт, неподлежащ на обжалване — Неизпълнение на изискванията за форма — Недопустимост)

24.2.2020   
            
            
               BG
            
            
               Официален вестник на Европейския съюз
            
            
               C 61/45
            
         
      Определение на Общия съд от 10 декември 2019 г. — Gollnisch/Парламент
      (Дело T-319/19) (1)
      
      (Жалба за отмяна — Институционално право - Правилник за изплащане на разноски и надбавки на членовете на Европейския парламент - Изменение на допълнителната доброволна пенсионноосигурителна схема - Подзаконов нормативен акт - Срок за обжалване - Просрочие - Акт, неподлежащ на обжалване - Неизпълнение на изискванията за форма - Недопустимост)
      (2020/C 61/57)
      Език на производството: френски
      
         Страни
      
      
         Жалбоподател: Bruno Gollnisch (Villiers-le-Mahieu, Франция) (представител: B. Bonnefoy-Claudet, адвокат)
      
         Ответник: Европейски парламент (представители: Z. Nagy и M. Ecker)
      
         Предмет
      
      Жалба, подадена на основание член 263 ДФЕС за отмяна на решение на Бюрото на Европейския парламент от 10 декември 2018 г. за изменение на мерките за прилагане на устава на членовете на Европейския парламент (ОВ 2018, C 466, стр. 8), на писмото от 26 март 2019 г. на председателя на Парламента, с което се отхвърля подадената по административен ред жалба срещу решението на Бюрото на Парламента, както и всички приети впоследствие актове
      
         Диспозитив
      
      
                  1)
               
               
                  
                     Отхвърля жалбата като недопустима.
                  
               
            
                  2)
               
               
                  
                     Г-н Bruno Gollnisch понася освен направените от него съдебни разноски и разноските, направени от Европейския парламент.
                  
               
            
         (1)  ОВ C 255, 29.7.2019 г.